open-index/open-wikipedia-markdown huggingface dataset:
జొన్నలగడ్డ పద్మావతి

**జొన్నలగడ్డ పద్మావతి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు, సినీ నిర్మాత. ఆమె 2019లో జరిగిన ఆంధ్రప్రదేశ్ అసెంబ్లీ ఎన్నికల్లో  శింగనమల నియోజకవర్గం నుండి ఎమ్మెల్యేగా గెలిచింది.  

## జననం, విద్యాభాస్యం
జొన్నలగడ్డ పద్మావతి 1979లో ఆంధ్రప్రదేశ్ రాష్ట్రం, నెల్లూరులో జె. చెన్నకేశవులు, జె. నిర్మలాదేవి దంపతులకు జన్మించింది. ఆమె అనంతపురం లోని జేఎన్టీయూ కాలేజీ అఫ్ ఇంజనీరింగ్ లో ఎంటెక్ పూర్తి చేసింది.

## రాజకీయ జీవితం
జొన్నలగడ్డ పద్మావతి 2014లో వైఎస్సార్ కాంగ్రెస్ పార్టీలో చేరి, వైఎస్సార్‌సీపీ నియోజకవర్గ సమన్వయకర్తగా పని చేసింది. ఆమె 2014లో జరిగిన ఆంధ్రప్రదేశ్ అసెంబ్లీ ఎన్నికల్లో శింగనమల నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బి.యామినిబాల చేతిలో 4584 ఓట్ల తేడాతో ఓటమిపాలయ్యింది. ఆమె ఓటమి అనంతరం ప్రజా సమస్యలపై పోరాటం చేస్తూ  ‘మేలుకొలుపు’ పేరిట నియోజకవర్గంలో పాదయాత్ర నిర్వహించింది. పద్మావతి 2019లో జరిగిన అసెంబ్లీ ఎన్నికల్లో శింగనమల నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బండారు శ్రావణిశ్రీ పై 46,242 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీ లోకి అడుగు పెట్టింది.

పద్మావతికి కరోనా కష్టకాలంలో ప్రజల ప్రాణాలను కాపాడుతున్న డాక్టర్ల ప్రాణాలను కాపాడే ఒక నూతన ఆవిష్కరణ చేసినందుకు గాను నేషనల్ రీసెర్చ్ అండ్ డెవలప్మెంట్ కార్పోరేషన్ నిర్వహించిన నూతన ఆవిష్కరణ పోటీల్లో ఆమె రూపొందించిన ఒక ప్రత్యేక క్యాబిన్ కు విశిష్ట గుర్తింపు దక్కింది.

## మూలాలు

వర్గం:1979 జననాలు
వర్గం:అనంతపురం జిల్లా నుండి ఎన్నికైన మహిళా శాసన సభ్యులు
వర్గం:అనంతపురం జిల్లా మహిళా రాజకీయ నాయకులు
వర్గం:అనంతపురం జిల్లా మహిళలు
వర్గం:ఆంధ్రప్రదేశ్ శాసన సభ్యులు (2019)
బడుగుల లింగయ్య యాదవ్

**బడుగుల లింగయ్య యాదవ్** తెలంగాణ రాష్ట్రానికి చెందిన రాజకీయ నాయకుడు. ఆయన 2018లో జరిగిన రాజ్యసభ ఎన్నికల్లో ఎంపీగా ఎన్నికయ్యాడు.
## జననం, విద్యాభాస్యం
బడుగుల లింగయ్య యాదవ్ 13 జూన్ 1957లో తెలంగాణ రాష్ట్రం , నల్గొండ జిల్లా , కేతేపల్లి మండలం , భీమవరం గ్రామం లో బి. అంతయ్య, ఎలమంచమ్మా దంపతులకు జన్మించాడు. ఆయన హైదరాబాద్ ఉస్మానియా యూనివర్సిటీ నుండి 1983లో బీఏ,  1983లో బీఈ పూర్తి చేశాడు.

## రాజకీయ జీవితం
బడుగుల లింగయ్య యాదవ్ 1982లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన బీమారం గ్రామంలో ఎంపిటిసిగా పోటీ చేసి గెలిచాడు. లింగయ్య యాదవ్ పదేండ్ల పాటు కేతేపల్లి పార్టీ మండల శాఖ అధ్యక్షుడిగా, 11 సంవత్సరాలు నల్గొండ జిల్లా టిడిపి పార్టీ అధ్యక్షుడిగా పనిచేశాడు.ఆయన 2009లో జరిగిన శాసనమండలి ఎన్నికల్లో నల్గొండ జిల్లా స్థానిక సంస్థల ఎన్నికల్లో తెలుగుదేశం పార్టీ తరపున పోటీ చేసి ఎమ్మెల్సీగా పోటీ చేసి ఓడిపోయాడు. లింగయ్య యాదవ్ 16 మార్చి 2015న తెలుగుదేశం పార్టీ కి రాజీనామా చేసి తెలంగాణ రాష్ట్ర సమితి పార్టీ లో చేరాడు.బడుగుల లింగయ్య యాదవ్ 2018లో రాజ్యసభకు జరిగిన ఎన్నికల్లో టిఆర్ఎస్ పార్టీ నుండి రాజ్యసభ సభ్యుడిగా ఎన్నికయ్యాడు. బడుగుల లింగయ్య యాదవ్ 26 జనవరి 2022న సూర్యాపేట జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నల్గొండ జిల్లాకు చెందిన రాజ్యసభ సభ్యులు
వర్గం:నల్గొండ జిల్లా వ్యక్తులు
జాగర్లమూడి చంద్రమౌళి

**జాగర్లమూడి చంద్రమౌళి (1914 - 1987)** ఒక భారత రాజకీయ నాయకుడు. రాజ్యసభ, శాసన సభలలో సభ్యునిగా రైతు నాయకుడుగా, విద్యాదాతగా పేరు గడించారు.
## జననం, విద్య
జాగర్లమూడి చంద్రమౌళి బాబు  ప్రకాశం జిల్లా కారంచేడు గ్రామంలో  '''జాగర్లమూడి కుప్పస్వామి చౌదరి''', ఆదిలక్ష్మీ దంపతులకు **1914 జులై 3న** జన్మించాడు. మహాదాత, గొప్ప విద్యాపోషకుడు. నిష్కలంక రాజకీయ సంఘ సేవకుడు, అతని తండ్రి అడుగుజాడలలో పయనించి మంచి ప్రజాసేవకుడిగా, విద్యాదాతగా పేరు గడించాడు. 

చంద్రమౌళి బాబు న్యాయ శాస్త్ర పట్టబద్రుడు ( B.A., B.L.). భారత్ సమాజ్ లో చేరి అనేక సేవా కార్యక్రమాలు చేసారు. 

## రాజకీయ ప్రస్థానం
చంద్రమౌళి బాబు గారు 1955 లో ఆంధ్ర రాష్ట్ర శాసన సభకు జరిగిన తొలి ఎన్నికలలో అమ్మనబ్రోలు శాసనసభ నియోజకవర్గం నుండి ఐక్య కాంగ్రెస్ అభ్యర్దిగా గెలిచాడు. 1956 లో ఆంధ్ర రాష్ట్రం, హైదరాబాదు రాష్ట్రాలు విలీనమై ఆంధ్రప్రదేశ్ ఏర్పడినపుడు, తొలి శాసనసభలో ఆంధ్ర ప్రాంతం తరపున సభ్యుడయ్యాడు. గుంటూరు జిల్లా అర్బన్ బ్యాంకు అధ్యుక్షులుగా, జిల్లా మర్కెటింగ్ పెడరేషన్ అధ్యుక్షులుగా సహకార రంగంలో విశేష కృషి చేసారు.

రైతు నాయకుడు ఆచార్య ఎన్.జి. రంగా గారితో కలసి స్వతంత్ర పార్టీ చేరారు. స్వతంత్ర పార్టీ ఉపాద్యుక్షునిగా పార్టీ అభివృద్దికి కృషి చేసారు.1962 లో జరిగిన ఎన్నికలలో ఫిరంగిపురం శాసనసభ నియోజకవర్గం నుండి స్వతంత్ర పార్టీ అభ్యర్దిగా పోటీ చేసి కాసు బ్రహ్మానంద రెడ్డిచేతిలో పరాజయం చెందాడు.

1968లో ఆంధ్రప్రదేశ్ నుండి రాజ్యసభకు ఏన్నికైనాడు.(1968 - 1974) రైతు సమస్యలపై అలుపెరుగని పోరాటాలు చేసారు. 

1975లో ఇందిరాగాంధీ విధించిన అత్యవసర స్థితి తరువాత లోక్ నాయక్ జయప్రకాశ్ నారాయణ్ మార్గదర్శకత్వంలో విపక్ష పార్టీలన్నీ విలీనం అయి జనతా పార్టీగా అవతరించింది. చంద్రమౌళి బాబు గారు కూడా జనతా పార్టీ లో చేరారు.

1978లో మార్టూరు నుండి జనతా పార్టీ శాసన సభ్యుడిగా(1978 - 1983) ఏన్నికైనారు.

## విద్యా దాత
చంద్రమౌళి బాబు తన తండ్రి  **[[జాగర్లమూడి కుప్పుస్వామి చౌదరి|జాగర్లమూడి కుప్పస్వామి చౌదరి]]** అడుగుజాడలలో పయనించి నాగార్జున ఎడ్యుకేషనల్ సొసైటీ స్థాపించి, తన తండ్రి పేరుతో గుంటూరు నగరంలో జాగర్లమూడి కుప్పుస్వామి చౌదరి కళాశాల 1967లో స్థాపించారు. ఈ విద్యాసంస్థ అద్వర్యంలో ఇప్ప్పుదు ఎనిమిది ప్రముఖ విద్యాలయాలు విద్యను అందిస్తున్నాయి.

## కుటుంబం
చంద్రమౌళి బాబు మొదటి భార్య ఇందిరా దేవి. వీరికి సంతానం కలుగలేదు. వీరి రెండవ భార్య గంగా భవాని. వీరికి నలుగురు కుమారులు, ఒక కుమార్తె. చంద్రమౌళి బాబు గారు 1987 లో పరమపదించారు.

* ఇతని మరణాంతరం నాగార్జున ఎడ్యుకేషనల్ సొసైటీ వారిచే నడపబడుతున్న సాంకేతిక కళాశాలకు  **<nowiki/>'రాయపాటి వెంకట రంగారావు అండ్ జాగర్లమూడి చంద్రమౌళి కాలేజి ఆఫ్ ఇంజినీరింగ్**' (RVR&JC College of Engineering,Guntur) అని పేరు పెట్టారు. 
* 1991 లో నాగార్జున ఎడ్యుకేషనల్ సొసైటీ వారిచే గుంటూరులో **'జాగర్లమూడి చంద్రమౌళి న్యాయ విద్యా కళాశాల** ' స్థాపించారు. 

## మూలాలు

## బయటి లంకెలు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:రాజ్యసభ సభ్యులు
వర్గం:1914 జననాలు
వర్గం:1987 మరణాలు
వర్గం:ప్రకాశం జిల్లా వ్యక్తులు
వర్గం:ఆంధ్ర రాష్ట్రంలో శాసన సభ్యులు
బ్లూ బర్డ్ సరస్సు

**బ్లూ బర్డ్ సరస్సు,** భారతదేశంలోని హర్యానా రాష్ట్రంలో గల హిసార్ జిల్లాలోని హిసార్ పట్టణంలో ఉంది. ఇది అంతరించిపోతున్న పక్షులు, వలస పక్షులకు నివాస స్థానంగా ఉంది.
## పరివాహక ప్రాంతాలు
ఇది ఎన్‌హెచ్ -9 కు సమీపాన హిసార్ విమానాశ్రయానికి దగ్గరగా ఉంది. దీని పరివాహక ప్రాంతంలో డీర్ పార్క్, హిసార్, షాతవర్ వాటికా హెర్బల్ పార్క్ వంటివి ఉన్నాయి. 
## సంరక్షణ
ఈ సరస్సును హర్యానా ప్రభుత్వ అటవీ శాఖ సంరక్షిస్తుంది. దీనిని వాణిజ్య మత్స్యకారుల కోసం హర్యానా ప్రభుత్వ మత్స్య శాఖ అద్దెకు తీసుకుంది.
## ఉద్యానవనాలు, పక్షుల నివాసం
ఈ సరస్సు చుట్టుపక్కల 52 ఎకరాల చిత్తడి నేలలలో ఉద్యానవనాలు విస్తరించి ఉన్నాయి. ఈ సరస్సు 20 ఎకరాలలో చిన్న పక్షులను కలిగి ఉంది. ఇక్కడ వలస పక్షులు, ఇతర వృక్షజాలం, జంతుజాలం ​​నివసిస్తాయి.
## మూలాలు


వర్గం:నీటి వనరులు
వర్గం:సరస్సులు
వర్గం:హర్యానా
రాఫెల్ ఒప్పందం వివాదం

**రాఫెల్ ఒప్పంద వివాదం** అనేది భారతదేశంలో జరిగిన రాజకీయ వివాదం. ఇది ఫ్రాన్స్ కు చెందిన డసాల్ట్ ఏవియేషన్ నుండి యుద్ధ విమానం కొనుగోలుకు సంబంధించింది. భారతదేశపు రక్షణ మంత్రిత్వ శాఖ 7.8 బిలియన్లు చెల్లింపులపై చెలరేగిన వివాదం.

## నేపథ్యము

 2012 జనవరి 31 న, భారత రక్షణ మంత్రిత్వ శాఖ, భారత వైమానిక దళానికి 126 విమానాలు సరఫరా చేయడానికి, ఇంకా 63 అదనపు విమానాలు ఎంపిక చేసుకోవడానికి ఏర్పాటు చేసిన MMRCA పోటీలో డసాల్ట్ రఫేల్ సంస్థ గెలుపొందినట్లు భారత రక్షణ మంత్రిత్వ శాఖ ప్రకటించింది. మొదటి 18 విమానాలను పూర్తిగా డసాల్ట్ ఏవియేషన్ నిర్మించి సరఫరా చేయవలసి ఉండగా, మిగతా 108 విమానాలను హిందుస్తాన్ ఏరోనాటిక్స్ లిమిటెడ్ (HAL) కి సాంకేతికతను బదలాయించి డసాల్ట్ లైసెన్సుకు లోబడి ఉత్పత్తి చేయవలసి ఉంది. హెచ్‌ఏఎల్ ఉత్పత్తి చేసే విమానాలకు వారంటీపై భిన్నాభిప్రాయాలు ఉన్నందున డసాల్ట్‌తో చర్చలు జరిగాయి. హెచ్‌ఏఎల్ ఉత్పత్తి చేసే విమానాల నాణ్యతను డసాల్ట్ నిర్ధారించాలని భారత్ కోరింది. కాని డసాల్ట్ అలా చేయడానికి నిరాకరించింది.

భారత వాయుసేనకు 126 రాఫెల్ యుద్ధవిమానాలను సరఫరా చేసేందుకు 2012లో ఒక టెండర్ ద్వారా దసౌ కంపెనీని ఎంపిక చేశారు. భారత్‌లో రాఫెల్ విమానం తయారీ కోసం హెచ్‌ఎఎల్‌కు సాంకేతికత బదీలి చేయడానికి సంబంధించిన కాంట్రాక్టు కుదిరిందని దసౌ సిఇఓ 2015 మార్చి 25న వాయుసేన ప్రధానాధికారి, హెచ్ఏఎల్ చైర్మన్ సమక్షంలో ప్రకటించారు. ఒప్పందంపై త్వరలోనే సంతకాలు జరుగుతాయని కూడా ఆయన పేర్కొన్నారు. ఆ మరుసటి రోజే మార్చి 26న దసౌ, రాఫెల్ తయారీ విషయమై ఒక ప్రైవేట్ భారతీయ కంపెనీతో ‘జాయింట్ వెంచర్’ విషయమై ఒక ఎంవోయుపై సంతకం చేసింది.

ప్రధానమంత్రి నరేంద్ర మోదీ వెంట ఫ్రాన్స్ పర్యటనకు వెళ్ళిన భారతీయ అధికారులు 2015 ఏప్రిల్ 8న పారిస్‌లో దసౌ–-హెచ్ఏఎల్ మధ్య ఒప్పందంపై త్వరలో సంతకాలు జరుగుతాయని ప్రకటించారు. అయితే ఈ ఒప్పందాన్ని రద్దుచేశామని, ఫ్రాన్స్‌లో తయారైన 36 రాఫెల్స్‌ను భారత వాయుసేన కొనుగోలు చేస్తుందని ప్రధాని మోదీ 2015 ఏప్రిల్‌ 10న పారిస్‌లో ప్రకటించారు. 2015 నవంబరు 9న దసౌ, ప్రైవేట్ భారతీయ కంపెనీ మధ్య వ్యూహాత్మక భాగస్వామ్య ఒప్పందం కుదిరింది.

2016 సెప్టెంబరులో 36 రాఫెల్ యుద్ధ విమానాల విక్రయంపై భారత్, ఫ్రాన్స్ ప్రభుత్వాల మధ్య ఒప్పందం కుదిరింది. 2016 నవంబరు 28న వాటాదారుల ఒప్పందంపై దసౌ, ప్రైవేట్ భారతీయ కంపెనీ సంతకాలు చేశాయి. 51 శాతం ఈక్విటీతో దసౌ 159 మిలియన్ యూరోలు సమకూర్చేందుకు, 49 శాతం ఈక్విటీతో ప్రైవేట్ భారతీయ కంపెనీ 10 మిలియన్ యూరోలు సమకూర్చేందుకు అంగీకారం కుదిరింది. ఈ వాస్తవాలపై నేషనల్ ఫైనాన్షియల్ ప్రాసిక్యూటర్స్ ఆఫీస్ కొత్త విచారణ ప్రారంభించింది. ఈ విచారణ ఒక స్వతంత్ర న్యాయమూర్తి నేతృత్వంలో జరుగుతోంది.

## వివాదము
రాఫెల్ యుద్ధ విమానాల తయారీ సంస్థ దసౌ నిబంధనలకు విరుద్ధంగా భారత్‌కు చెందిన ఒక మధ్యవర్తికి 10 లక్షల యూరోలను చెల్లించడానికి అంగీకరించిందని 2021 ఏప్రిల్‌లో ఫ్రెంచ్ వార్తాసంస్థ **మీడియా పార్ట్ ** తన పరిశోధనాత్మక కథనంలో పేర్కొంది. డిఫైస్ సొల్యూషన్స్ అనే భారతీయ కంపెనీకి 5,98,925 యూరోలను వాస్తవంగా చెల్లించిందని కూడా ఆ వార్తా కథనం వెల్లడించింది.

## మూలాలు

## బయటి లంకెలు

వర్గం:భారతదేశంలో కుంభకోణాలు
వర్గం:ఫ్రాన్స్
తుర్కపల్లి (అల్వాల్ మండలం)

**తుర్కపల్లి**, తెలంగాణ రాష్ట్రం, మేడ్చల్ జిల్లా, అల్వాల్ మండలంకు చెందిన పట్టణ ప్రాంతం.

## భౌగోళికం
ఇక్కడికి సమీపంలో రైల్వే ఎంప్లాయీస్ కాలనీ, రైల్వే ఎంప్లాయీస్ కాలనీ ఫేజ్ I, మా సంతోషి కాలనీ ఫేజ్ 1, మాతా సంతోషి కాలనీ మొదలైన ప్రాంతాలు ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ తుర్కపల్లి మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో బొల్లారం రైల్వే స్టేషను ఉంది.

## ప్రార్థనా మందిరాలు
# శ్రీ వెంకటేశ్వర స్వామి దేవాలయం ట్రస్ట్
# హనుమాన్ దేవాలయం
# పోచమ్మ దేవాలయం
# తుర్కపల్లి మసీదు
# మసీదు ఇ మెహరాజ్

## విద్యాసంస్థలు
# దయాల్‌బాగ్ విద్యా సంస్థ
# జ్యోతిష్మతి కాలేజ్ ఆఫ్ ఇంజనీరింగ్ అండ్ టెక్నాలజీ
# కేంద్రీయ విద్యాలయం
# సెయింట్ పాల్స్ హైస్కూల్
# కొత్వాల్ హైస్కూల్

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
వీరసింహ (1959 సినిమా)

**వీరసింహ** 1959 ఫిబ్రవరి 6వ తేదీన విడుదలైన తెలుగు డబ్బింగ్ సినిమా. దీని మాతృక తమిళ సినిమా సెంగొట్టై సింగం. 
## నటీనటులు
* ఉదయ్‌కుమార్
* పి.ఎస్.వీరప్ప
* టి.ఎస్.బాలయ్య
* సహస్రనామం
* పండరీబాయి
* బి.సరోజాదేవి
* మైనావతి
* వి.ఆర్.రాజగోపాల్
## సాంకేతిక వర్గం
* దర్శకత్వం: వి.ఎన్.రెడ్డి
* నిర్మాతలు:శాస్త్రి, ప్రకాష్
* ఛాయాగ్రహణం: వి.ఎన్.రెడ్డి
* పాటలు, మాటలు: అనిసెట్టి
* సంగీతం: ఎ.కృష్ణమూర్తి, పి.మునిస్వామి
* కళ: పి.కుప్పుస్వామి నాయుడు, కె.శ్రీనివాసన్
* నేపథ్యగానం: జిక్కి, ఎస్.జానకి, బి.సరోజాదేవి, పిఠాపురం నాగేశ్వరరావు, జె.వి.రాఘవులు
## పాటలు
ఈ సినిమాలోని పాటలను అనిసెట్టి రచించాడు.

## కథ
## మూలాలు

వర్గం:డబ్బింగ్ సినిమాలు
వర్గం:జె.వి.రాఘవులు సంగీతం అందించిన సినిమాలు
వర్గం:బి.సరోజాదేవి నటించిన సినిమాలు
ఉండవల్లి శ్రీదేవి

**ఉండవల్లి శ్రీదేవి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2019లో జరిగిన ఆంధ్రప్రదేశ్ అసెంబ్లీ ఎన్నికల్లోతాడికొండ నియోజకవర్గం నుండి ఎమ్మెల్యేగా గెలిచింది.

## జననం, విద్యాభాస్యం
ఉండవల్లి శ్రీదేవి ఆంధ్రప్రదేశ్ రాష్ట్రం, గుంటూరు జిల్లా, తాడికొండ  లో 1969లో జన్మించింది. ఆమె 1993లో బెంగళూరు ఎంబీబీఎస్ పూర్తి చేసింది. ఆమె తండ్రి ఉండవల్లి సుబ్బారావు 1978లో తాడికొండ నుంచి రెడ్డి కాంగ్రెస్‌ తరఫున ఎమ్మెల్యేగా పోటీ గెలుపొందాడు, తల్లి వరలక్ష్మి ఉపాధ్యాయురాలు.

## రాజకీయ జీవితం
ఉండవల్లి శ్రీదేవి 2017లో వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి, తాడికొండ నియోజకవర్గం వైఎస్సార్‌ సీపీ సమన్వయకర్తగా పని చేసి, నియోజకవర్గంలో వైద్య శిబిరాలు, రాజన్న క్యాంటీన్‌ లాంటి కార్యక్రమాలతో ప్రజకు చేరువైంది. ఉండవల్లి శ్రీదేవి 2019లో జరిగిన అసెంబ్లీ ఎన్నికల్లో తాడికొండ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి తెనాలి శ్రావణ్‌కుమార్ పై  4433 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టింది. 2023 మార్చి 23న జరిగిన  ఎమ్మెల్సీ ఎన్నికల్లో క్రాసింగ్ ఓటింగ్‌కు పాల్పడ్డందనే ఆరోపణలతో వైఎస్ఆర్ కాంగ్రెస్ పార్టీ అధిష్టానం 2023 మార్చి 24న పార్టీ నుంచి సస్పెండ్ చేసింది. ఆమె డిసెంబర్ 15న తెలుగుదేశం పార్టీలో చేరింది.

ఉండవల్లి శ్రీదేవి వైసీపీని వీడి టీడిపికి మద్దతుగా ఉండడంతో వైఎస్సార్సీపీ వేసిన పిటిషన్‌తో ఆ పార్టీని వీడిన ఆమెపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు. 

ఉండవల్లి శ్రీదేవి ఆ తరువాత తెలుగుదేశం పార్టీలో చేరి బాపట్ల లో‍క్‍సభ టికెట్ ఆశించగా దక్కలేదు. ఆమె ఆ తరువాత  2024 ఏప్రిల్ లో తెలుగు దేశం పార్టీ అధికార ప్రతినిధిగా,  2024 నవంబరు 9న ఆంధ్ర ప్రదేశ్ మాదిగ వెల్ఫేర్ కో ఆపరేటివ్ ఫైనాన్స్ కార్పొరేషన్ చైర్‌పర్సన్‌గా నియమితురాలైంది.

## మూలాలు

## వెలుపలి లంకెలు
*అధికారిక లంకె 

వర్గం:1969 జననాలు
వర్గం:గుంటూరు జిల్లా నుండి ఎన్నికైన మహిళా శాసన సభ్యులు
వర్గం:గుంటూరు జిల్లా మహిళా రాజకీయ నాయకులు
వర్గం:గుంటూరు జిల్లా మహిళలు
వర్గం:ఆంధ్రప్రదేశ్ శాసన సభ్యులు (2019)
బి.యామినిబాల

**బి.యామినిబాల** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2014లో జరిగిన ఆంధ్రప్రదేశ్ అసెంబ్లీ ఎన్నికల్లో  శింగనమల నియోజకవర్గం నుండి ఎమ్మెల్యేగా గెలిచింది. 

## జననం, విద్యాభాస్యం
బి.యామినిబాల 24 జూన్ 1966లో ఆంధ్రప్రదేశ్ రాష్ట్రం, అనంతపురం జిల్లా , గుత్తి లో జన్మించింది. ఆమె శ్రీకృష్ణ దేవరాయ యూనివర్సిటీ నుండి ఏకనమిక్స్ లో డాక్టరేట్ అందుకుంది. 
## రాజకీయ జీవితం
బి.యామినిబాల తన తల్లి పామిడి శమంతకమణి అడుగుజాడల్లో రాజకీయాల్లోకి వచ్చి, 2014లో జరిగిన ఆంధ్రప్రదేశ్ అసెంబ్లీ ఎన్నికల్లో తెలుగుదేశం పార్టీ నుండి పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి జొన్నలగడ్డ పద్మావతి పై 4584 ఓట్ల మెజారిటీతో గెలిచి తొలిసారి అసెంబ్లీలోకి అడుగు పెట్టింది. ఆమె తెలుగుదేశం ప్రభుత్వం లో విప్ గా పని చేసింది. బి.యామినిబాలకు 2014లో జరిగిన ఎన్నికల్లో తెలుగుదేశం పార్టీ నుండి టికెట్ దక్కకపోవడంతో ఆమె 18 మార్చ్ 2020న ముఖ్యమంత్రి వై.ఎస్. జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీ లో చేరింది. 

యామిని బాల 2024లో శింగనమల నియోజకవర్గం వైసీపీ టికెట్‌ను ఆశించగా టికెట్‌ను  వీరాంజనేయులుకు కేటాయించడంతో అసంతృప్తిగా ఉన్న ఆమె ఏప్రిల్ 06న వైసీపీ పార్టీకి రాజీనామా చేసింది.

## మూలాలు

వర్గం:1966 జననాలు
వర్గం:అనంతపురం జిల్లా నుండి ఎన్నికైన మహిళా శాసన సభ్యులు
వర్గం:అనంతపురం జిల్లా మహిళా రాజకీయ నాయకులు
వర్గం:అనంతపురం జిల్లా మహిళలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
నేషనల్ పీపుల్స్ పార్టీ

alt=The former Lok Sabha Speaker Shri P.A. Sangma met the Prime Minister Shri Atal Bihari Vajpayee in New Delhi on January 18, 2004 (cropped).png|thumb|పి. ఎ సంగ్మా, నేషనల్ పీపుల్స్ పార్టీ స్థాపకుడు. లోక్ సభ స్పీకర్ గా కూడా పనిచేశాడు
**నేషనల్ పీపుల్స్ పార్టీ** భారత రాష్ట్రమైన మేఘాలయలో పనిచేస్తున్న రాష్ట్ర స్థాయి పార్టీ. ఈ పార్టీ పి. ఎ సంగ్మా 2012 జూలైలో ప్రారంభించాడు. ఈశాన్య రాష్ట్రాల నుంచి జాతీయ పార్టీ హోదా సాధించిన తొలి పార్టీగా ఇది గుర్తింపు సాధించింది.

## చరిత్ర
2013 జనవరిలో పి. ఎ. సంగ్మా నేషనల్ పీపుల్స్ పార్టీ పార్టీని జాతీయ స్థాయిలో ప్రారంభించాడు. భారతీయ జనతా పార్టీ నేతృత్వంలోని జాతీయ ప్రజాస్వామ్య కూటమితో తమ పార్టీ పొత్తు పెట్టుకుంటుందని ఆయన ప్రకటించారు. పార్టీ సభ్యత్వం అందరికీ తెరిచినప్పటికీ, అది గిరిజన కేంద్ర పార్టీ అని సంగ్మా పునరుద్ఘాటించారు.

## ఎన్నికల గుర్తు
thumb|నేషనల్ పీపుల్స్ పార్టీ ఎన్నికల చిహ్నం
ఈ పార్టీ ఎన్నికల చిహ్నం ఒక పుస్తకం. దీనికి ప్రాముఖ్యత ఏమిటంటే, అక్షరాస్యత ఇంకా విద్య మాత్రమే బలహీన వర్గాలను శక్తివంతం చేయగలదని పార్టీ అభిప్రాయపడింది.

## ఇతర వివరాలు
పీపుల్స్ డెమోక్రటిక్ ఫ్రంట్ (మేఘాలయ) అనే పార్టీ 2023, మే 6న ఈ పార్టీలో విలీనమైంది. నాగాలాండ్ కాంగ్రెస్ అనే పార్టీ 2018 ఫిబ్రవరిలో ఈ పార్టీలో విలీనమైంది.

## మూలాలు

## బయటి లింకులు
పార్టీ జాలస్థలి

వర్గం:భారతదేశ రాజకీయ పార్టీలు
వర్గం:మేఘాలయలోని రాజకీయ పార్టీలు
బ్రహ్మ సరోవర్

**బ్రహ్మ సరోవర్** ఉత్తర భారతదేశంలోని హర్యానా రాష్ట్రంలోని థానేసర్‌లో గల హిందువులకు పవిత్రమైన పురాతన నీటి కొలను. కురుక్షేత్ర ప్రాంతానికి చెందిన అనేక వంశ వృక్షాల జాబితాలను ఈ ప్రాంతం లో ఉంచబడ్డాయి.
## ప్రత్యేకత
ఈ సరోవర్ లోపల శివుడి పవిత్ర మందిరం ఉంది. దీనిని ఒక చిన్న వంతెన ద్వారా చేరుకోవచ్చు. పురాణ గ్రంథాల ప్రకారం, ఈ సరోవర్‌లో స్నానం చేయడం వల్ల 'అశ్వమేధ యజ్ఞం' చేసినంత పవిత్రత వస్తుంది. ప్రతి సంవత్సరం నవంబర్ చివరి వారంలో, డిసెంబర్ ఆరంభంలో జరిగే గీతా జయంతి వేడుకల సందర్భంగా ఈ కొలనును అనేక మంది సందర్శిస్తారు. 
## నమ్మకాలు
సూర్యగ్రహణాల సమయంలో కొలనులు చాలా రద్దీగా ఉంటాయి, సూర్యగ్రహణం సమయంలో కొలనులో స్నానం చేయడం వలన మంచి జరుగుతుంది అని చాలా మంది నమ్ముతారు. 29 మార్చి 2006 న, ఏర్పడిన సూర్యగ్రహణం వలన ఇక్కడికి ఒక మిలియన్ మంది ప్రజలు వచ్చి స్నానాలు చేశారు. గ్రహణం సంభవించినప్పుడల్లా ఈ ప్రాంతాన్ని వందల వేల మంది సందర్శిస్తారు.
## మూలాలు

వర్గం:నీటి వనరులు
వర్గం:సరస్సులు
వర్గం:హర్యానా
సింగాయపల్లి (షామీర్‌పేట్ మండలం)

**సింగాయపల్లి**, తెలంగాణ రాష్ట్రం, మేడ్చల్ జిల్లా, షామీర్‌పేట్‌ మండలంలోని గ్రామం.

## భౌగాళికం
సింగాయపల్లికి ఉత్తరం వైపు మేడ్చల్ మండలం, తూర్పు వైపు కీసర మండలం, పడమటి వైపు కుత్బుల్లాపూర్‌ మండలం, ఉత్తరం వైపు ములుగు మండలం ఉన్నాయి. ఇది అల్వాల్ పట్టణానికి 12 కి.మీ.ల దూరంలో ఉంది.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ సింగాయపల్లి మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో బొల్లారం రైల్వే స్టేషను, గుండ్ల పోచంపల్లి రైల్వేస్టేషను ఉన్నాయి.

## ప్రార్థనా మందిరాలు
# శివాలయం
# దుర్గామాతా దేవాలయం
# వీర హనుమాన్ దేవాలయం
# సాయిబాబా దేవాలయం
# మసీదు ఇ దావూడియా
# సింగాయపల్లి

## విద్యాసంస్థలు
# సాయితేజ జెఆర్ అండ్ డిగ్రీ కాలేజ్
# విశ్వ విశ్వానీ ఇన్స్టిట్యూట్ ఆఫ్ సిస్టమ్స్ అండ్ మేనేజ్‌మెంట్
# గౌతమి డిఫెన్స్ అకాడమీ
# దీక్ష - వాల్డోర్ఫ్ పాఠశాల
# పెబుల్ క్రీక్ లైఫ్ స్కూల్

## మూలాలు

## వెలుపలి లింకులు
నక్కా ఆనంద్ బాబు

**నక్కా ఆనంద్‌ బాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ మంత్రి. ఆయన ప్రస్తుతం తెలుగుదేశం పార్టీ పొలిట్ బ్యూరో సభ్యుడిగా ఉన్నాడు.

## జననం, విద్యాభాస్యం
నక్కా ఆనంద్‌ బాబు ఆంధ్రప్రదేశ్ రాష్ట్రం, గుంటూరు జిల్లా లో జన్మించాడు. ఆయన 1981లో హైదరాబాద్ లోని ఎస్.జె.ఆర్.ఆర్.ఎం హై స్కూల్ లో పదవ తరగతి పూర్తి చేశాడు. ఆనంద్‌ బాబు 1988లో గుంటూరు లోని ఆంధ్ర క్రిస్టియన్ కాలేజీ నుండి బీఏ పూర్తి చేసి, 1991లో ఆంధ్రా యూనివర్సిటీ నుండి బిఎల్ పూర్తి చేశాడు.

## రాజకీయ జీవితం
నక్కా ఆనంద్‌ బాబు తెలుగుదేశం పార్టీ ద్వారా రాజకీయాల్లోకి వచ్చి, 3 సార్లు ఎమ్మెల్యేగా గెలిచి, 2017 నుండి 2019 వరకు నారా చంద్రబాబునాయుడు మంత్రివర్గంలో ఎస్సీ & ఎస్టీ  సంక్షేమ శాఖ మంత్రిగా పని చేశాడు. ఆయన 2019లో జరిగిన అసెంబ్లీ ఎన్నికల్లో ఓటమి అనంతరం ఆయనను  తెలుగుదేశం పార్టీ పొలిట్ బ్యూరో సభ్యుడిగా నియమితుడయ్యాడు.

;శాసనసభకు పోటీ 

## మూలాలు

వర్గం:ఆంధ్రప్రదేశ్ వ్యక్తులు
కిడారి సర్వేశ్వర రావు

**కిడారి సర్వేశ్వర రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు,దివంగత ఎమ్మెల్యే.

## జననం, విద్యాభాస్యం
కిడారి సర్వేశ్వర రావు ఆంధ్రప్రదేశ్ రాష్ట్రం, విశాఖపట్నం జిల్లా, పెదబయలు మండలం , గిన్నెలకోట గ్రామం గ్రామంలో జన్మించాడు. ఆయన ఆంధ్ర యూనివర్సిటీ నుండి బీఏ పూర్తి చేశాడు.

## రాజకీయ జీవితం
కిడారి సర్వేశ్వర రావు 2014లో జరిగిన ఆంధ్రప్రదేశ్ అసెంబ్లీ ఎన్నికల్లో వైఎస్సార్ కాంగ్రెస్ పార్టీ తరపున అరకు  నియోజకవర్గం  నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి సివేరు సోము పై 34053 ఓట్ల మెజారితో గెలిచాడు. ఆయన 28 ఏప్రిల్ 2016లో వైఎస్సార్ కాంగ్రెస్ పార్టీ నుండి తెలుగుదేశం పార్టీ లో చేరాడు. టిడిపిలో చేరిన అనంతరం కిడారి సర్వేశ్వర రావు కు ప్రభుత్వ విప్ గా ప్రభుత్వం నియమించింది.

## మరణం
కిడారి సర్వేశ్వర రావు 23 సెప్టెంబరు 2018లో న అరకులో గ్రామదర్శిని కార్యక్రమానికి వెళుతూ, విశాఖపట్నం జిల్లా, డుంబ్రిగుడ మండలం, వితిపుట్టు గ్రామంలో 
మావోయిస్టుల చేతిలో హత్యకు గురై మరణించాడు.ఆయన మరణాంతరం ఆయన పెద్ద కుమారుడు సందీప్ కుమార్‌కు గ్రూప్ 1 ఉద్యోగం, రెండో కుమారుడు కిడారి శ్రావణ్‌కు మంత్రి పదవిని ప్రభుత్వం ఇచ్చింది.
## ఇవి కూడా చూడండి
* హత్యకు గురైన భారతీయ రాజకీయ నాయకుల జాబితా

## మూలాలు

వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం జిల్లా వ్యక్తులు
వర్గం:2018 మరణాలు
వర్గం:తెలుగుదేశం పార్టీ రాజకీయ నాయకులు
చెట్టి ఫాల్గుణ

**చెట్టి ఫాల్గుణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు.ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో అరకు ఎమ్మెల్యేగా గెలిచాడు.

## జననం, విద్యాభాస్యం
చెట్టి ఫాల్గుణ ఆంధ్రప్రదేశ్ రాష్ట్రం, విశాఖపట్నం జిల్లా, పెదబయలు మండలం, శీకారి గ్రామంలో 26 జనవరి 1963లో జన్మించాడు. ఆయన 1వ తరగతి నుండి 5వ తరగతి వరకు శీకారి గ్రామంలోని ప్రభుత్వ పాఠశాలలో, 6, 7వ తరగతిపెదబయలు లోని ప్రభుత్వ ఉన్నత పాఠశాలలో, 8వ తరగతి నుండి 10వ తరగతి వరకు అరకులోని ప్రభుత్వ ఉన్నత పాఠశాలలో పూర్తి చేశాడు. ఆయన ఆంధ్ర యూనివర్సిటీ నుండి ఎంఏ (పాలిటిక్స్) పూర్తి చేశాడు.

## రాజకీయ జీవితం
చెట్టి ఫాల్గుణ రాజకీయాల్లోకి రావడానికి ముందు ఆయన 33 సంవత్సరాలు స్టేట్ బ్యాంక్ అఫ్ ఇండియా లో ఉద్యోగం చేశాడు. చెట్టి ఫాల్గుణ 2019లో జరిగిన అసెంబ్లీ ఎన్నికల్లో అరకు నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కిడారి శ్రావణ్‌కుమార్‌ పై  33172 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీ లోకి అడుగు పెట్టాడు.

## మూలాలు

వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం జిల్లా వ్యక్తులు
వర్గం:1963 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
జాతీయవాద ప్రజాస్వామ్య ప్రగతిశీల పార్టీ

alt=నెయిఫియు రియో|thumb|నెయిఫియు రియో
**జాతీయవాద ప్రజాస్వామ్య ప్రగతిశీల పార్టీ** (ఆంగ్లం:Nationalist Democratic Progressive Party NDPP) భారతదేశానికి చెందిన నాగాలాండ్‌లోని ప్రాంతీయ రాజకీయ పార్టీ. చింగ్వాంగ్ కొన్యాక్ ఈ పార్టీ అధ్యక్షుడుగా ఉన్నాడు.

నెయిఫియు రియో మద్దతు దారులు నాగా పీపుల్స్ ఫ్రంట్ పార్టీకి వ్యతిరేకంగా ఏర్పడి డెమోక్రటిక్ ప్రోగ్రెసివ్ పార్టీ (నాగాలాండ్)ని స్థాపించారు. 2017 అక్టోబరులో ఈ పార్టీ పేరు జాతీయవాద ప్రజాస్వామ్య ప్రగతిశీల పార్టీగా మార్చబడింది.

2018 నాగాలాండ్ శాసనసభ ఎన్నికలకు నాగ పీపుల్స్ ఫ్రంట్ భారతీయ జనతా పార్టీతో సంబంధాలు తెంచుకున్న తరువాత 2018 జనవరిలో మాజీ ముఖ్యమంత్రి నీఫియు రియో పార్టీలో చేరారు. అదే నెలలోనే 10 మంది ఎన్‌పిఎఫ్‌ ఎమ్మెల్యేలు పార్టీ నుంచి వైదొలిగి ఎన్‌డిపిపితో చర్చలు ప్రారంభించారు.

## మూలాలు
బీబీ సాహెబ్ మక్తా

**బీబీ సాహెబ్ మక్తా**, తెలంగాణ రాష్ట్రం, మేడ్చల్ జిల్లా, మేడిపల్లి మండలానికి చెందిన గ్రామం.

## భౌగోళికం
ఇక్కడికి సమీపంలో హైదరాబాద్ (2 కి.మీ), బడేసాహెబుగూడ (3 కి.మీ), నారెపల్లి (4 కి.మీ), గౌరెల్లి (4 కి.మీ), బాచారం (4 కి.మీ) మొదలైనవి ఉన్నాయి. మక్తాకు దక్షిణం వైపు హయాత్‌నగర్‌ మండలం, ఉత్తరం వైపు కీసర మండలం, తూర్పు వైపు బీబీనగర్ మండలం, పశ్చిమాన సరూర్‌నగర్‌ మండలం ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ బీబీ సాహెబ్ మక్తా మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో ఘటకేసర్ రైల్వే స్టేషను, చర్లపల్లి రైల్వే స్టేషను ఉన్నాయి.

## ప్రార్థనా మందిరాలు
# వెంకటేశ్వర స్వామి దేవాలయం
# మహాకాళి దేవాలయం
# పోచమ్మ దేవాలయం
# ఖాద్రి మసీదు
# ఈద్-గహ్
# మసీదు బిలాల్

## విద్యాసంస్థలు
# నల్లా నరసింహ రెడ్డి ఎడ్యుకేషన్ సొసైటీ గ్రూప్ ఆఫ్ ఇన్స్టిట్యూషన్స్
# అనురాగ్ గ్రూప్ ఆఫ్ ఇన్స్టిట్యూషన్స్
# లలిత స్కూల్ ఆఫ్ ఫార్మసీ

## మూలాలు

## వెలుపలి లింకులు
మీర్‌పేట్

**మీర్‌పేట్**, తెలంగాణ రాష్ట్ర రాజధాని హైదరాబాదు శివారు ప్రాంతం. ఇది మేడ్చల్ మల్కాజిగిరి జిల్లా, ఉప్పల్ మండల పరిధిలోకి వస్తుంది. ఇది హైదరాబాదు మహానగరపాలక సంస్థ పరిధిలో వార్డు నంబరు 5గా ఉంది.

## సమీప ప్రాంతాలు
నాచారం, హబ్సిగూడ, గాయత్రీ హిల్స్, చిలుకనగర్, హేమ నగర్ కాలనీ, సాయి రెసిడెన్సీ, న్యూ హేమ నగర్, మూసి నగర్, ఎపిక్ కాలనీ, విఎన్ఆర్ ఎన్క్లేవ్, ఇండస్ట్రియల్ డెవలప్‌మెంట్ ఏరియా మొదలైన ప్రాంతాలు ఇక్కడికి సమీపంలో ఉన్నాయి.

## రవాణా
### రైలుమార్గం
ఇక్కడికి సమీపంలో మౌలాలీ రైల్వే స్టేషను, సఫిల్ గూడ రైల్వే స్టేషను ఉన్నాయి. సికింద్రాబాద్ జంక్షన్ రైల్వే స్టేషను ఇక్కడికి 9 కి.మీ.ల దూరంలో ఉంది. సీతాఫల్‌మండి రైల్వే స్టేషనులో హైదరాబాదు ఎం.ఎం.టి.ఎస్ స్టేషను ఉంది.

### రోడ్డుమార్గం
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మీర్‌పేట్ నుండి నగరంలోని కుషాయిగూడ, అఫ్జల్‌గంజ్, ఇసిఐఎల్, దమ్మాయిగూడ, యాప్రాల్ మొదలైన ప్రాంతాలకు బస్సు సౌకర్యం ఉంది.

### మెట్రోమార్గం
ఇక్కడికి ఒక కిలోమీటరు దూరంలో ఉన్న హబ్సిగూడలో హైదరాబాద్ మెట్రో రైలు 3వ కారిడార్ లోని హబ్సిగూడ మెట్రో స్టేషను ఉంది.

## మూలాలు

## వెలుపలి లంకెలు
కొల్లేరు పక్షుల సంరక్షణ కేంద్రం

**కొల్లేరు పక్షుల సంరక్షణ కేంద్రం**, ఆంధ్రప్రదేశ్‌లోని కొల్లేరు సరస్సుకు సమీపంలో ఉన్న సహజ సిద్ధమైన అభయారణ్యం. 673 చదరపు కిలోమీటర్ల విస్తీర్ణంలో ఉన్న ఈ కేంద్రం *1972 వన్యప్రాణి రక్షణ చట్టం* ప్రకారం 1999, నవంబరు నెలలో స్థాపించబడింది. 2002లో అంతర్జాతీయ ప్రాముఖ్యత కోసం రామ్‌సర్ కన్వెన్షన్‌ను ఏర్పాటు చేయబడింది.

## భౌగోళికం
కొల్లేరు పక్షుల సంరక్షణ కేంద్రం ప్రధానంగా ఆంధ్రప్రదేశ్‌లోని కృష్ణా జిల్లా, పశ్చిమ గోదావరి జిల్లాల కృష్ణానది, గోదావరి డెల్టాల మధ్యన ఏలూరు నగరం నుండి 10 నుండి 25 కి.మీ.ల వరకు విస్తరించి ఉంది.

## వృక్షజాలం
ఈ ప్రాంతంలో *ఫ్రాగ్మిట్స్ కర్కా* ప్రధాన వృక్షజాలంగా ఉంది. ఇది 10 అడుగుల ఎత్తు వరకు పెరిగి, కొన్ని జాతుల పక్షులకు ఆశ్రయం కల్పిస్తుంది. దీనితోపాటు నిమ్ఫే నౌచాలి, నైఫోయిడ్స్ ఇండికం, ఒట్టెలియా అలిస్మోయిడ్స్, నెచమండ్రా ఆల్టర్నిఫోలియా, లిమ్నోఫిలా ఇండికా, వల్లిస్నేరియా స్పైరాలిస్, బ్లైక్సా ఆక్టాండ్రా, ఇపోమోయా ఆక్వాటికా, స్కిర్పస్ ఆర్టికులిటమ్స్, పాస్గామాటాస్ వంటి జల వృక్షాలు కూడా ఉన్నాయి.

## మూలాలు

## బయటి లింకులు

* కొల్లెరు వాటర్ లేక్ టూరిజం సైట్ 
* కొల్లెరు కమిటీ 
* కొల్లేరు పక్షుల సంరక్షణ కేంద్రం ఆకృతి

వర్గం:పక్షి సంరక్షణా కేంద్రములు
నీలిమా అరుణ్ క్షీరసాగర్

**నీలిమా అరుణ్ క్షీరసాగర్,** FACCP, FRCP, FNAMS FNAS (జననం 1949) ఒక భారతీయ క్లినికల్ ఫార్మకాలజిస్ట్, ఆమె 1993 లో లిపోసోమల్ ఆంఫోటెరిసిన్ బి, దాని ఔషధ పంపిణీ విడుదల వ్యవస్థను అభివృద్ధి చేసి పేటెంట్ పొందింది. ఆమె కింగ్ ఎడ్వర్డ్ మెమోరియల్ హాస్పిటల్, సేథ్ గోర్దాండాస్ సుందర్‌దాస్ మెడికల్ కాలేజీ డీన్ గా పనిచేసింది. ఆమె ఇండియన్ కౌన్సిల్ ఆఫ్ మెడికల్ రీసెర్చ్ (ఐసిఎంఆర్) లో క్లినికల్ ఫార్మకాలజీలో జాతీయ చైర్‌పర్సన్,  అమెరికన్ కాలేజ్ ఆఫ్ క్లినికల్ ఫార్మకాలజీ, దక్షిణాసియా అధ్యాయం అధ్యక్షురాలు. ఆమె ఉత్పత్తి అభివృద్ధి, ఔషధ గణాంకాల పద్దతిపై ప్రపంచ ఆరోగ్య సంస్థ కమిటీలలో సభ్యురాలు.

క్షిర్‌సాగర్ భారతదేశంలోని నేషనల్ అకాడమీ ఆఫ్ సైన్సెస్, ఇంగ్లాండ్‌ లోని సియర్ల్ రీసెర్చ్ సెంటర్, ఫ్యాకల్టీ ఆఫ్ ఫార్మాస్యూటికల్ మెడిసిన్,  ఫెలో, అమెరికన్ కాలేజ్ ఆఫ్ క్లినికల్ ఫార్మకాలజీ, అమెరికాలో ఫెలో. ఆమె ఫార్మాకోవిజిలెన్స్ ప్రోగ్రాం ఆఫ్ కోర్ ట్రైనింగ్ ప్యానెల్ కు చైర్‌పర్సన్.

ఆమె కెఇఎమ్ హాస్పిటల్, నాయర్ హాస్పిటల్ ముంబైలో క్లినికల్ ఫార్మకాలజీ విభాగాలను స్థాపించింది. 2021 నాటి భారతీయ ముకోర్మైకోసిస్ మహమ్మారికి చికిత్స చేయడానికి ఉపయోగించే లిపోసోమల్ యాంఫోటెరిసిన్-బి దివ్య ఔషధాన్ని 1993 లో నలిని క్షీర్సాగర్ భారతదేశంలో అభివృద్ధి చేసి పేటెంట్ పొందింది.

## మూలాలు

## వెలుపలి లంకెలు

వర్గం:1949 జననాలు
వర్గం:ఔషధాలు
వర్గం:మహిళా శాస్త్రవేత్తలు
పులికాట్ పక్షుల సంరక్షణ కేంద్రం

**పులికాట్ పక్షుల సంరక్షణ కేంద్రం**, ఆంధ్రప్రదేశ్ రాష్ట్రంలోని నెల్లూరు జిల్లా, తమిళనాడు రాష్ట్రంలోని తిరువల్లూరు జిల్లాల మధ్య 759 చ.కి.మీ.ల విస్తీర్ణంలో ఉన్న సహజ సిద్ధమైన అభయారణ్యం. భారతదేశంలోని ఉప్పు-నీటి సరస్సుల్లో ఒరిస్సాలోని చిలికా సరస్సు తరువాత పులికాట్ లేక్ రెండవ అతిపెద్ద సరస్సు. దీని అంతర్జాతీయ పేరు పులికాట్ లేక్ వైల్డ్ లైఫ్ సంక్చురి, IBA కోడ్: IN261, ప్రమాణం: A1, A4iii.

## భౌగోళికం
ఇది  అక్షాంశరేఖాంశాల మధ్యలో ఉంది. ఇందులోని 327.33 చ.కి.మీ.ల ప్రాంతం  ఆంధ్రప్రదేశ్ అటవీ శాఖ, 153.67 చ.కి.మీ.ల ప్రాంతం తమిళనాడు అటవీ శాఖ నిర్వహిస్తుంటుంది. 108 చ.కి.మీ.ల నేషనల్ పార్క్ ప్రాంతం ఉంది. ఇక్కడ దాదాపు800–2000 మి.మీ. వర్షపాతం ఉండగా,  14°C నుండి 33C వరకు ఉష్ణోగ్రత మారుతుంటుంది. సగటు సముద్ర మట్టానికి 100' నుండి 1200' వరకు ఎత్తు ఉంటుంది.

left|thumb| పెయింటెడ్ కొంగ (మైక్టేరియా ల్యూకోసెఫాలా)

## జంతుజాలం
ఇక్కడ చాలా వృక్షజాలం ఉంది. గూడ బాతు, కొంగలు వంటి జల, భూసంబంధమైన పక్షులకు ఆహారం, గూడు లభించే ప్రదేశం కనుక  అనేక పక్షులు ఇక్కడికి వలస వస్తాయి. ఈ సరస్సుకు ప్రతి ఏటా వందల వేల సందర్శకులు వస్తారు.

## ప్రమాదాలు
పులికాట్ సరస్సు నత్తలతో నిండిపోయి రాబోయే 100 సంవత్సరాలలో అదృశ్యమయ్యే ప్రమాదం ఉంది. ఈ ప్రమాదాన్ని అరికట్టడానికి ప్రభుత్వ, ప్రైవేటు ప్రభుత్వేతర సంస్థలు ప్రయత్నాలు చేస్తున్నాయి.

## మూలాలు

వర్గం:తిరువళ్ళూరు జిల్లా
వర్గం:శ్రీ పొట్టి శ్రీరాములు నెల్లూరు జిల్లా
వర్గం:పక్షి సంరక్షణా కేంద్రములు
మేరుగు నాగార్జున

**మేరుగు నాగార్జున** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో వేమూరు నియోజకవర్గం నుండి ఎమ్మెల్యేగా గెలిచి,  2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో  సాంఘిక సంక్షేమ శాఖ మంత్రిగా ప్రమాణ స్వీకారం చేశాడు.
## జననం, విద్యాభాస్యం
మేరుగు నాగార్జున 15 జూన్1966లో ఆంధ్రప్రదేశ్ రాష్ట్రం, గుంటూరు జిల్లా , భట్టిప్రోలు మండలం, వెల్లటూరు గ్రామంలో జన్మించాడు. ఆయన 1980లో వెల్లటూరు గ్రామంలో పదవ తరగతి వరకు చదివాడు. మేరుగు నాగార్జున 1982లో ఇంటర్మీడియట్, 1985లో రేపల్లె లోని ఏబిఆర్ డిగ్రీ కాలేజీలో బీకామ్ పూర్తి చేశాడు. ఆయన ఆంధ్రా యూనివర్సిటీ నుండి 1987లో ఎం.కామ్, 1989లో ఎమ్.ఫీల్, 1994లో పి.హెచ్.డి పూర్తి చేశాడు.

## రాజకీయ జీవితం
మేరుగు నాగార్జున 2009లో కాంగ్రెస్ పార్టీ ద్వారా రాజకీయాల్లోకి వచ్చి వైఎస్ రాజశేఖర్ రెడ్డి ప్రోత్సహంతో 2009లో ఆంధ్రప్రదేశ్ అసెంబ్లీ ఎన్నికల్లో వేమూరు నియోజకవర్గం నుండి పోటీ చేసి ఓటమి పాలయ్యాడు. ఆయన ఎన్నికల్లో ఓటమి అనంతరం ఎస్సీ & ఎస్టీ కమిషన్ కు చైర్మన్ గా నియమితుడయ్యాడు. ఆయన 2012లో కాంగ్రెస్ పార్టీ నుండి వైఎస్సార్ కాంగ్రెస్ పార్టీలో చేరి, ఎస్సీ విభాగం రాష్ట్ర కన్వీనర్‌ గా పని చేశాడు. 

## శాసనసభకు పోటీ

## మూలాలు

వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2019)
ఎం.భిక్షపతి యాదవ్

**ఎం.భిక్షపతి యాదవ్‌** తెలంగాణ రాష్ట్రానికి చెందిన రాజకీయ నాయకుడు. ఆయన 2009లో ఆంధ్రప్రదేశ్ అసెంబ్లీ ఎన్నికల్లో శేరిలింగంపల్లి స్థానం నుండి పోటీ చేసి ఎమ్మెల్యేగా గెలిచాడు.

## జననం, విద్యాభాస్యం
ఎం.భిక్షపతి యాదవ్‌ తెలంగాణ రాష్ట్రం, రంగారెడ్డి జిల్లా,శేరిలింగంపల్లి మండలం, కొండాపూర్ గ్రామంలో జన్మించాడు . ఆయన ఆర్.సి.పురం లోని ప్రభుత్వ పాఠశాలలో  1968లో పదవ తరగతి వరకు చదివాడు.
## రాజకీయ జీవితం
ఎం.భిక్షపతి యాదవ్‌ కాంగ్రెస్ పార్టీ ద్వారా 1960వ దశకంలో రాజకీయాల్లోకి వచ్చాడు. ఆయన 1971 నుండి 81వరకు కొండాపూర్ గ్రామ  పంచాయతీ సభ్యుడిగా ఏకగ్రీవంగా ఎన్నికయ్యాడు. భిక్షపతి యాదవ్‌ 1981 నుండి 87వరకు ఉప సర్పంచ్ గా ఏకగ్రీవంగా పని చేసి, 1988లో నూతనంగా ఏర్పడ్డ శేరిలింగంపల్లి మున్సిపాలిటీకి తొలి చైర్మన్ గా (1988-1992) పని చేశాడు. ఆయన 1993లో ఏర్పడ్డా లయన్స్ క్లబ్ శేరిలింగంపల్లి తొలి చైర్మన్ గా నియమితుడై 1997 వరకు ఆయన ఆ పదవిలో ఉన్నాడు. 2000లో శేరిలింగంపల్లి మున్సిపాలిటీ ఎన్నికల సందర్బంగా ఆయన కాంగ్రెస్ పార్టీకి రాజీనామా చేసి చైర్మన్ స్థానానికి స్వతంత్ర అభ్యర్థిగా  పోటీ చేశాడు, 2001లో తిరిగి కాంగ్రెస్ పార్టీలో చేరాడు.

ఆయన • 2002 నుండి 2009 వరకు పీసీసీ జాయింట్ సెక్రటరీగా, 2003లో కరీంనగర్ జిల్లా కాంగ్రెస్ పార్టీ ఇంచార్జ్ గా పని చేశాడు. భిక్షపతి యాదవ్‌ 2009లో ఆంధ్రప్రదేశ్ అసెంబ్లీ ఎన్నికల్లో నియోజకవర్గ పునర్విభజనలో భాగంగా ఏర్పడ్డా శేరిలింగంపల్లి నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మువ్వా సత్యనారాయణపై 1327 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు.

2018లో తెలంగాణ అసెంబ్లీ ఎన్నికల్లో టికెట్ ఇవ్వకపోవడంతో పార్టీ పై అసంతృప్తిగా ఉన్న భిక్షపతి యాదవ్ 18 నవంబర్ 2020లో కాంగ్రెస్ పార్టీ నుండి భారతీయ జనతా పార్టీ లో చేరాడు.

## మూలాలు

వర్గం:తెలంగాణ వ్యక్తులు
వర్గం:భారత జాతీయ కాంగ్రెస్ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
వర్గం:రంగారెడ్డి జిల్లా రాజకీయ నాయకులు
కొండకర్ల పక్షుల సంరక్షణ కేంద్రం

**కొండకర్ల పక్షుల సంరక్షణ కేంద్రం**, ఆంధ్రప్రదేశ్ లోని, విశాఖపట్నంలో ఉన్న సమీపంలో ఉన్న సహజ సిద్ధమైన అభయారణ్యం. ఇది తూర్పు కనుమల పర్వత ప్రాంతంలో ఉంది.

## భౌగోళికం
కొండకర్ల పక్షుల సంరక్షణ కేంద్రం ఆంధ్రప్రదేశ్ రాష్ట్రం, విశాఖపట్నం జిల్లా, అచ్యుతాపురం మండలంలోని కొండకర్ల గ్రామంలో ఉంది. ఆంధ్రప్రదేశ్ పర్యాటక అభివృద్ధి సంస్థ, కొండకర్ల పంచాయతీ ఈ పక్షుల సంరక్షణ కేంద్రంను నిర్వహిస్తున్నాయి. ఇది ప్రత్యేకమైన, అంతరించిపోతున్న అటవీ రకాన్ని, తడి సతత హరిత అడవులను కలిగి ఉంటుంది. 405 చ.కి.మీ.ల విస్తీర్ణంతో ఎకో టూరిజం గమ్యస్థానంగా గుర్తించబడింది.

## వృక్ష, జంతుజాలం
ఇక్కడ షెల్డక్స్, కామన్ టీల్స్, నార్తర్న్ పిన్ టెయిల్స్, ఏషియన్ ఓపెన్ బిల్లులు మొదలైన తడి సతత హరిత అటవీ రకం అభయారణ్యం, టైఫా అంగుస్టాటా, నిమ్ఫోయిడ్స్ ఇండికా, అజోల్లా ఫిలికులోయిడ్స్, పిస్టియా స్ట్రాటియోట్స్ కూడా ఇక్కడ ఉన్నాయి.

## మూలాలు

వర్గం:విశాఖపట్నం జిల్లా పర్యాటక ప్రదేశాలు
వర్గం:పక్షి సంరక్షణా కేంద్రములు
వర్గం:ఆంధ్రప్రదేశ్ సరస్సులు
ఉనికి

**ఉనికి** 2022లో విడుదలైన తెలుగు సినిమా. గ్రీన్ ఎంటర్‌టైన్‌మెంట్స్‌ బ్యానర్ పై బాబీ ఏడిద, రాజేశ్‌ బొబ్బూరి నిర్మించిన ఈ సినిమాకు రాజ్‌కుమార్ బాబీ దర్శకత్వం వహించాడు. ఆశిష్ గాంధీ, చిత్ర శుక్ల హీరో హీరోయిన్ గా నటించారు. ఈ సినిమా 2022 జనవరి 21న విడుదలైంది.

## చిత్ర నిర్మాణం
ఉనికి సినిమా షూటింగ్ 2020లో ప్రారంభమైంది. ఈ సినిమా షూటింగ్‌ ఎక్కువ శాతం తూర్పు గోదావరి జిల్లా, పశ్చిమ గోదావరి జిల్లా ల్లో జరిగింది. జనవరి 2021లో షూటింగ్ పూర్తయిన ఈ సినిమా టైటిల్‌తో పాటు పోస్టర్‌ను మంచు మనోజ్ 2021 ఫిబ్రవరి 1న విడుదల చేశాడు.
## కథ
ఓ పేద కుటుంబంలో పుట్టి పెరిగిన సుబ్బలక్ష్మి (చిత్ర శుక్ల), కష్టపడి ఐఏఎస్ అయ్యి, గోదావరి జిల్లాల్లో పోస్టింగ్ అవుతుంది. ఆమె నిజాయితీకి లోకల్ గూండాల నుంచి బెదిరింపులు ఎదురై, ఒక్కసారి హత్య ప్రయత్నం జరగగా ఆమె దాని నుండి తప్పించుకుంటుంది. సుబ్బలక్ష్మి వీరందరిపై తిరగబడ్డానికి సిద్ధం కాగా ఆమెకు పోలీస్ ఆఫిసర్ అభి (ఆశిశ్ గాంధీ) తోడై వారిని ఎలా ఎదురుకున్నారు అనేదే మిగత సినిమా కథ.
## నటీనటులు
*ఆశిష్ గాంధీ  
*చిత్ర శుక్ల
*అప్పాజీ అంబరీష దర్భా 
*టి ఎన్ ఆర్ 
*ప్రభావతి వర్మ 
*పద్మ శ్రీ 
*నాగ మహేష్ 
*కిరణ్
*మల్లెడి రవికుమార్

## సాంకేతిక నిపుణులు
*బ్యానర్: గ్రీన్ ఎంటర్‌టైన్మెంట్స్‌
*నిర్మాతలు: బాబీ ఏడిద, రాజేశ్‌ బొబ్బూరి
*దర్శకత్వం: రాజ్‌కుమార్ బాబీ
*కథ: బాబీ ఏడిద
*రచన: సరదా శ్యామ్ (మాటల మాంత్రికుడు)
*సినిమాటోగ్రఫీ & ఎడిటింగ్: హరికృష్ణ
* సంగీతం: పి.ఆర్‌ (పెద్దపల్లి రోహిత్‌)
* సహనిర్మాత: అడ్డాల రాజేష్‌

## మూలాలు

వర్గం:2022 తెలుగు సినిమాలు
క్రష్

**క్రష్** 2021లో విడుదలైన తెలుగు సినిమా. ఫ్లైయింగ్ ఫ్రాగ్స్ ప్రొడక్షన్ బ్యానర్ పై రవి బాబు నిర్మతగా దర్శకత్వం వహించిన ఈ సినిమా 09 జులై 2021న జీ5 ఓటీటీలో విడుదలైంది. అభయ్ సింహ, కృష్ణ బూరుగుల, చరణ్ సాయి, అంకిత మనోజ్, పెర్రీ పాండే, శ్రీ సుధా రెడ్డి ప్రధాన పాత్రల్లో నటించారు.

## కథ
రవి (అభయ్ సింహా), తేజు (కృష్ణ బూరుగుల), వంశీ (చరణ్ సాయి) బాల్య స్నేహితులు. వారు ఉన్నత చదువుల కోసం అమెరికా వెళ్లడానికి సన్నద్ధమవుతుంటారు. తమ కంటే సీనియర్ అయిన మిత్రుడు అమెరికా వెళ్లి సెలవులకు వస్తే ఆ సెలవుల్లో వచ్చి ఇచ్చిన ఒక ఐడియా వీరి జీవితాలను ఎలా మలుపు తిప్పింది?? ఆ ప్రయత్నంలో భాగంగా వాళ్ళు చేసిన తప్పులు, ఆ తప్పుల నుంచి వారు నేర్చుకున్న జీవిత సత్యాలు ఏమిటి? అనేదే ఈ సినిమా మిగతా కథ.

## Crush

* Abhay Simha - Ravi ; Aruna's cousin; Murali and Manju's son; Rupa's husband; Teju and Vamsi 's best-friend; Sharat and Laxmi's son-in-law
* Krishna Burugula - Vamsi; Mr and Mrs's son; Nisha's husband; Ravi Aruna and Teju's best-friend;  Rocky's brother-in-law; lucky and Bhavani' boyfriend 
* Charan Sai -  Teju; Mr and Geetha's son; Neelima's husband; Ravi Aruna and Vamsi's best-friend;  Madu, Chaya and Ramya's boyfriend
* Ankita Manoj - Rupa ; Sharat and Laxmi's daughter; Murali and Manju's daughter-in-law; Teju Neelima Vamsi and Nisha's best-friend ; Aruna's sister-in-law 
* Perry Pandey - Nisha; Mr and Mrs's daughter;  Rocky's sister; Vamsi's wife; Neelima and Rupa's best-friend 
* Shri Sudha Reddy - Neelima Teju Ji;  Teju's wife; Mr and Geetha's daughter-in-law; Nisha and Rupa's best-friend 
* Ram Ravipalli - Murali ; Mrs's elder brother;  Manju's husband; Ravi's father; Aruna's Uncle;  Rupa's father-in-law; Sharat and Laxmi's friendship
* Madhavi as Manju;  Murali's wife Ravi's mother; Arun's aunt
* Ritesh Shiv as Arun; Mr and Mrs's son; Murali and Manju's nephew; Ravi's cousin 
* Bank Srinivas as Sharat; Laxmi' s husband; Rupa's father 
* Prabhavashini Varma as Laxmi; Sharat's wife; Rupa's mother
* Jayavani as Bhavani; Dubai's wife; Vamsi's girlfriend; Nisha's house 
* Meesam Suresh as Dubai ; Bhavani' husband
* Mavana Kotewara Rao as Mr.Uncle; Madhu's husband; Ramya and Chaya's father
* Saranya Pradeep as Madhu Uncle;Mr.uncle's wife; Ramya and Chaya's mother; Teju's girlfriend 
* Dishita Ganesh as Ramya; madhu's elder daughter; Chaya' s sister Teju's girlfriend 
* Riddi Kumar as Chaya; Madhu's younger daughter; Ramya's sister; Teju's girlfriend 
* Priyadarshini as Geetha; Teju's mother 
* Mamatha Samba as lucky; Vamsi's girlfriend 
* Matyla Agora bajer as Mrs.; Arun's girlfriend
* Aruna Shree 
* Durga 
* Madhu koduri as Vamsi's mother 
* Sravana Sandhya as Nisha and Rocky's mother 
* Jyoti 
* Karthik Jairam 
* Chaitanya 
* Palepu nagasayan 
* Master Rakesh 
* Aruna

## సాంకేతిక నిపుణులు
*బ్యానర్ : ఫ్లయింగ్ ఫ్రాగ్స్ ప్రొడక్షన్స్‌
*నిర్మాత & దర్శకత్వం: రవి బాబు
*సినిమాటోగ్రఫీ: ఎన్.సుధాకర్ రెడ్డి
*సంగీతం: వైద్ధే
*ఎడిటర్: మార్తాండ్ కె. వెంకటేష్
*స్క్రీన్ ప్లే: సత్యానంద్   
*డైలాగ్స్: నివాస్ 
*పాటలు: భాస్కరభట్ల 
*ఆర్ట్ డైరెక్టర్: నారాయణ రెడ్డి

## మూలాలు

వర్గం:2021 తెలుగు సినిమాలు
వర్గం:2021 సినిమాలు
కీసర జితేందర్ రెడ్డి

**కీసర జితేందర్‌రెడ్డి** తెలంగాణ రాష్ట్రానికి చెందిన రాజకీయ నాయకుడు, తెలంగాణ ఉద్యమకారుడు, మాజీ ఎమ్మెల్యే.
## జననం, విద్యాభాస్యం
కీసర జితేందర్‌రెడ్డి 1940లో తెలంగాణ రాష్ట్రం సూర్యాపేట జిల్లా, నడిగూడెం మండలం, రత్నవరం గ్రామంలో జన్మించాడు. ఆయనకు భార్య లలితారెడ్డి, కుమార్తె శ్రీకళారెడ్డి ఉన్నారు.

## రాజకీయ జీవితం
కీసర జితేందర్‌రెడ్డి 1969లో జరిగిన తెలంగాణ ఉద్యమంలో జై తెలంగాణ, ఆంధ్రా గోబ్యాక్ ఉద్యమంలో °క్రియాశీలకంగా పాల్గొన్నాడు. ఆయన 1972లో జరిగిన ఆంధ్రప్రదేశ్ అసెంబ్లీ ఎన్నికల్లో హుజూర్‌నగర్ నియోజకవర్గం నుంచి స్వతంత్ర అభ్యర్థిగా పోటీ చేసి తన సమీప ప్రత్యర్థి, కాంగ్రెస్ పార్టీ అభ్యర్థి అక్కిరాజు వాసుదేవరావు (మాజీ సమాచార శాఖ మంత్రి) పై 14,308 ఓట్ల మెజారిటీతో గెలిచి, అసెంబ్లీలోకి ఎమ్మెల్యేగా అడుగు పెట్టాడు. కీసర జితేందర్‌రెడ్డి 1971లో జరిగిన పార్లమెంట్ ఎన్నికల్లో మిర్యాలగూడ లోక్‌సభ నియోజకవర్గం నుండి తెలంగాణ ప్రజా సమితి నుండి పోటీ చేసి తన సమీప ప్రత్యర్థి సిపిఎం అభ్యర్థి భీమిరెడ్డి నరసింహారెడ్డి చేతిలో 7684 ఓట్ల తేడాతో ఓటమి పాలయ్యాడు.

## మూలాలు

వర్గం:తెలంగాణ ఉద్యమకారులు
వర్గం:తెలంగాణ వ్యక్తులు
లక్ష్య

**లక్ష్య** 2021లో విడుదలైన తెలుగు సినిమా. శ్రీ వెంకటేశ్వర సినిమాస్‌ ఎల్‌ఎల్‌పీ ప్రెజెంట్స్‌, నార్త్‌ స్టార్‌ ఎంటర్‌టైన్‌మెంట్‌ బ్యానర్లపై నారాయణ్ దాస్ నారంగ్, పుస్కూర్ రామ్ మోహన్ రావు, శరత్ మరార్ నిర్మిస్తున్న ఈ సినిమాకు ధీరేంద్ర సంతోష్ జాగర్లపూడి దర్శకత్వం వహించాడు. నాగ శౌర్య, కేతిక శ‌ర్మ , జగపతి బాబు, స‌చిన్ ఖేడ్క‌ర్ ప్రధాన పాత్ర‌ల్లో నటించిన ఈ సినిమా 2021 డిసెంబరు 10న విడుదలైంది. ఈ సినిమా ఆహా ఓటీటీలో 7 జనవరి 2022న విడుదలైంది.

## నటీనటులు
* నాగ శౌర్య - పార్ధు
* కేతిక శర్మ  
* జగపతి బాబు
*సచిన్ ఖెదెకర్
* సత్య
* రవిప్రకాష్
*శత్రు

## పాటల జాబితా
*ఓ లక్ష్యం , రచన: రహమాన్ , గానం. హైమాత్ మొహమ్మద్
*సత్యసాయి , రచన: కృష్ణకాంత్ , గానం. జునైడ్ కుమార్

## సాంకేతిక నిపుణులు
*బ్యానర్: నార్త్‌ స్టార్‌ ఎంటర్‌టైన్‌మెంట్‌, శ్రీ వెంకటేశ్వర సినిమాస్‌ ఎల్‌ఎల్‌పీ ప్రెజెంట్స్‌
*నిర్మాతలు: నారాయణ్ దాస్ కె నారంగ్, పుష్కర్ రామ్మోహన్ రావు, శరత్ మరార్
*కథ, స్క్రీన్ ప్లే, దర్శకత్వం: ధీరేంద్ర సంతోష్ జాగర్లపూడి
*సంగీతం: కాల భైరవ
*సినిమాటోగ్రఫీ: రామ్‌రెడ్డి

## చిత్ర నిర్మాణం
ఈ సినిమా షూటింగ్ 2020లో ప్రారంభమైంది. ల‌క్ష్య సినిమా ఫస్ట్ లుక్ పోస్టర్‌ ను 2020 జులై 27న, టైటిల్ ను 2020 నవంబరు 30న ఖరారు చేసి, టీజర్ ను 2021 జనవరి 22న విడుదల చేశారు. కరోనా రెండో వేవ్ కారణంగా నిలిచి పోయిన సినిమా క్లైమాక్స్ చిత్రీకరణ 2021 జులై 10న ప్రారంభమైంది.

## మూలాలు

వర్గం:2021 తెలుగు సినిమాలు
వర్గం:తెలుగు క్రీడల సినిమాలు
దమ్దామా సరస్సు

**దమ్దామా సరస్సు** భారతదేశంలోని హర్యానా రాష్ట్రంలో గల గురుగ్రామ్ జిల్లాలో కలదు. ఇది 1947 లో బ్రిటిష్ వారు వర్షపు నీటి సేకరణ కోసం నిర్మించిన ఆనకట్ట ద్వారా ఏర్పడింది.
## విస్తీర్ణం
ఆరావళి కొండల దిగువ ప్రాంతంలో ఈ సరస్సు నీటితో నిండి ఉంటుంది.  ఈ సరస్సు నీటి మట్టం 20 అడుగుల (6.1 మీ) వరకు ఉంటుంది. వర్షాకాలంలో నీటి మట్టం 50 అడుగులు (15 మీ) - 70 అడుగుల (21 మీ) వరకు పెరుగుతుంది.
## ఉష్ణోగ్రత
అక్టోబర్ నుండి మార్చి వరకు, వేసవికాలం, వర్షాకాలంలలో ఈ సరస్సును సందర్శించడానికి అనువైన సమయం. వేసవిలో వాతావరణం సాధారణ వేడిగా ఉంటుంది. ఉష్ణోగ్రత 45–47°C వరకు ఉంటుంది.
## పక్షులు
దమ్దామా సరస్సు పక్షులకు సహజమైన నివాసం, 190 జాతులకు పైగా వలస, స్థానిక పక్షులు వేసవి, వర్షాకాలం, శీతాకాలంలలో దీనిని సందర్శిస్తాయి. అనగా ఏడాది పొడవునా వివిధ ప్రదేశాల నుండి వివిధ రకాల పక్షులు వస్తాయి. నీటి కోడి, క్రేన్లు, కార్మోరెంట్స్, టెర్న్లు, ఎగ్రెట్స్, కింగ్‌ఫిషర్లు మొదలైనవి ఇక్కడ కనిపించే కొన్ని ప్రధాన పక్షులు. 
## మూలాలు

వర్గం:నీటి వనరులు
వర్గం:సరస్సులు
వర్గం:హర్యానా
సాంబయ్య (సినిమా)

**సాంబయ్య** 1999, నవంబరు 26న విడుదలైన తెలుగు చలనచిత్రం. శ్రీ సాయి గణేష్ ప్రొడక్షన్స్ బ్యానరులో బెల్లంకొండ సురేష్ నిర్మించిన ఈ చిత్రానికి కె.ఎస్. నాగేశ్వరరావు దర్శకత్వం వహించాడు. ఇందులో శ్రీహరి, ప్రకాష్ రాజ్, రాధికా చౌదరి, మనోరమ తదితరులు నటించగా, వందేమాతరం శ్రీనివాస్ సంగీతం అందించాడు.

## కథా నేపథ్యం
సాంబయ్య (శ్రీహారి) ఒక చిన్న పాన్-షాప్ యజమాని, ఒక చిన్న బస్తీలో నివసిస్తుంటాడు. ఒక హత్యనేరం మీద జైలుకు వెళ్ళిన సాంబయ్య, ప్రతీకారం తీర్చుకోవడానికి జైలు నుండి బయటకు వస్తాడు. తరువాత ఏం జరిగిందనేది మిగతా కథ.

## నటవర్గం

* శ్రీహరి
* ప్రకాష్ రాజ్
* రాధిక చౌదరి
* మనోరమ
* జయరామ్
* రంగనాథ్
* జయప్రకాశ్ రెడ్డి
* ఎమ్.ఎస్.నారాయణ
* బాలయ్య
* నర్రా వెంకటేశ్వర రావు
* జీవా
* మల్లికార్జునరావు
* బ్రహ్మాజీ
* వినోద్
* సూర్య
* బెనర్జీ
* కవిత
* శివపార్వతి
* వేణుమాధవ్
* బండ్ల గణేష్

## పాటలు
ఈ సినిమాకు వందేమాతరం శ్రీనివాస్ సంగీతం అందించగా, భువనచంద్ర పాటలు రాశాడు. ఎస్.పి. బాలసుబ్రహ్మణ్యం, స్వర్ణలత పాటలు పాడారు.

# భద్రాద్రి రామచంద్ర
# ఏంది ఇద్దరి

## మూలాలు

వర్గం:పోసాని కృష్ణ మురళి సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు
వర్గం:శ్రీహరి నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:రంగనాథ్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:బాలయ్య నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:వేణుమాధవ్ నటించిన సినిమాలు
పీయూష్ గోయెల్

**పీయూష్ గోయెల్** (జననం 1961జూన్ 13) భారతదేశానికి చెందిన రాజకీయ నాయకుడు, ప్రస్తుతం భారత కేంద్ర ప్రభుత్వంలోని వాణిజ్య & పరిశ్రమల మంత్రిత్వ శాఖ మంత్రిగా బాధ్యతలు నిర్వహిస్తున్నాడు.

## తొలినాళ్ళ జీవితం
గోయల్ చంద్రకాంత వేదప్రకాష్ గోయల్ దంపతులకు బాంబే నగరంలో జన్మించాడు. ఇతని తల్లి చంద్రకాంత గోయల్ భారతీయ జనతా పార్టీకి చెందిన రాజకీయ నాయకురాలు మహారాష్ట్ర నుండి ఈమె మూడుసార్లు ఎమ్మెల్యేగా కూడా పనిచేసింది,  ఇతని తండ్రి కూడా రాజకీయ నాయకుడే వేద ప్రకాష్ ప్రధానమంత్రి వాజపేయి హయాంలో 2001 నుండి 2003 వరకు కేంద్ర మంత్రిగా పనిచేసాడు.

పియూష్ గోయల్ జాతీయ స్థాయిలో నిర్వహించే చార్టెడ్ అకౌంటెంట్ పరీక్షలో  జాతీయస్థాయిలో రెండవ ర్యాంకు సాధించాడు.  డాన్ బాస్కో ఉన్నత పాఠశాల నుండి తన చదువు ప్రారంభించాడు, ఆ తర్వాత విదేశాల్లో చదువు కోసం వెళ్ళిన గోయల్ యేల్ విశ్వవిద్యాలయంలో ఆక్స్ఫర్డ్ ప్రిన్స్టన్ విశ్వవిద్యాలయాల్లో నాయకత్వ లక్షణాలకు సంబంధించిన కార్యక్రమాల్లో చురుకుగా పాల్గొనేవాడు.

## వృత్తి జీవితం
గోయల్ ఇన్వెస్ట్మెంట్ బ్యాంకర్ గా తన వృత్తి జీవితాన్ని మొదలు పెట్టాడు. ఆ తర్వాత కాలక్రమేణా స్టేట్ బ్యాంక్ ఆఫ్ ఇండియా అలాగే బ్యాంక్ ఆఫ్ బరోడాలో ప్రభుత్వ నామినీగా పనిచేశాడు.

### రాజకీయ నాయకునిగా

## మూలాలు

వర్గం:1961 జననాలు
వేయి శుభములు కలుగు నీకు

**వేయి శుభములు కలుగు నీకు** 2022లో విడుదలైన  ప్రేమ కథ సినిమా.  జామి లక్ష్మీప్రసన్న సమర్పణలో  జయ దుర్గాదేవి మల్టీ మీడియా బ్యానర్ పై తూము నరసింహ పటేల్‌  నిర్మిస్తున్న ఈ సినిమాకు రామ్స్‌ రాథోడ్‌ దర్శకత్వం వహించాడు. విజయ్‌ రాజా హీరోగా,  తమన్నా వ్యాస్‌ హీరోయిన్ గా నటించిన ఈ సినిమా 7 జనవరి 2022న విడుదలైంది.
## చిత్ర నిర్మాణం
వేయి శుభములు కలుగు నీకు సినిమా షూటింగ్ 30 జులై 2020న హైదరాబాద్‌ లో షూటింగ్ ప్రారంభమైంది. ఈ సినిమా ఫస్ట్ లుక్, మోషన్ పోస్టర్ ను 27 ఆగస్ట్ 2020న నటుడు నాని విడుదల చేశాడు.ఈ సినిమా టీజర్ ను 4 సెప్టెంబర్ 2020న నటుడు సునీల్  విడుదల చేశాడు.

## నటీనటులు

*విజయ్‌ రాజా 
*తమన్నా వ్యాస్‌ 
*శివాజీ రాజా
*సత్యం రాజేష్
*జ్ఞాన ప్రియా
*వెంకట్ నారాయణ
*సన
*అనంత్
*చమ్మక్ చంద్ర
*మిర్చి హేమంత్
*జబర్దస్త్‌ రోహిణి
*జబర్దస్త్ అప్ప రావు
*జబర్దస్త్ మురళి

## సాంకేతిక నిపుణులు
*బ్యానర్:  జయ దుర్గాదేవి మల్టీ మీడియా 
*నిర్మాతలు:  తూము నరసింహా పటేల్‌, జామి శ్రీనివాసరావు
*కథ, స్క్రీన్ ప్లే, దర్శకత్వం:  రామ్స్‌ రాథోడ్‌
*ఎగ్జిక్యూటివ్‌ ప్రొడ్యూసర్‌: విక్రమ్‌ రమణ
*సంగీతం: గ్యాని 
*సినిమాటోగ్రఫీ: కె.బుజ్జి
*ఎడిటర్: వినోద్ అద్వయ
*కథ,మాటలు: శ్రీనాథ్ రెడ్డి 
*ఫైట్స్ : దేవరాజ్ నూనె
*పాటలు: గోసాల రాంబాబు

## మూలాలు

వర్గం:2022 సినిమాలు
కె.ఎస్. నాగేశ్వరరావు

**కె.ఎస్. నాగేశ్వరరావు**, తెలుగు సినిమా దర్శకుడు. రిక్షా రుద్రయ్య, పోలీస్‌, సాంబయ్య, శ్రీశైలం, దేశద్రోహి, శివన్న, వైజయంతి వంటి పలు విజయవంతమైన సినిమాలకు దర్శకత్వం వహించాడు.

## జీవిత విషయాలు
నాగేశ్వరరావు విజయవాడలో జన్మించాడు. విద్యాభ్యాసం అంతా పాలకొల్లులో జరిగింది.

## సినిమారంగం
సినీ దర్శకుడు కోడి రామకృష్ణ దగ్గర అసిస్టెంట్ డైరెక్టర్ గా పనిచేసిన నాగేశ్వరరావు, కృష్ణంరాజు-జయసుధ జంటగా వచ్చిన రిక్షా రుద్రయ్య సినిమాతో దర్శకుడిగా మారాడు. పోలీస్ సినిమాతో నటుడు శ్రీహరిని హీరోగా పరిచయం చేశాడు. పీటర్ హేయిన్స్ ను కూడా సినిమారంగానికి స్టంట్ మాస్టర్ గా పరిచయం చేశాడు.

## సినిమాలు

# బిచ్చగాడా మజాకా (2019)
# శ్రీశైలం (2009)
# మేస్త్రీ (2005)
# 786 (2005)
# ధర్మ (2004)
# ఇన్‌స్పెక్టర్ (2003)
# శాంభవి ఐపిఎస్ (2003)
# రా (2001)
# స్నేహితుడా (2001)
# సిద్ధు (2001)
# వైజయంతి (2000)
# శివన్న (2000)
# సాంబయ్య (1999)
# దేవా (1999)
# పోలీస్ (1999) 
# వార్నింగ్ (1996)
# రిక్షా రుద్రయ్య ((1994)

## మరణం
2021 నవంబరు 26న ఏలూరు నుండి హైదరాబాదుకు వస్తున్న నాగేశ్వరరావుకు హార్ట్ ఎటాక్ వచ్చి అకస్మాత్తుగా కుప్పకూలిపోయాడు. హాస్పిటల్‌కు తరలించగా చికిత్స పొందుతూ సాయంత్రం మరణించాడు.

## మూలాలు

## బయటి లంకెలు
* 

వర్గం:తెలుగు సినిమా దర్శకులు
వర్గం:2021 మరణాలు
వర్గం:విజయవాడ వ్యక్తులు
రా (సినిమా)

**రా**, 2001 నవంబరు 1న విడుదలైన తెలుగు సినిమా. శ్రీ సాయి మూవీస్ బ్యానరులో జయం నగేష్, నల్లమలపు బుజ్జి నిర్మించిన ఈ సినిమాకు కె.ఎస్. నాగేశ్వరరావు దర్శకత్వం వహించాడు. ఇందులో ఉపేంద్ర, ప్రియాంక త్రివేది, గిరిబాబు ప్రధాన పాత్రల్లో నటించగా, గురుకిరణ్ సంగీతం సమకూర్చాడు.

## నటవర్గం

* ఉపేంద్ర (శ్రీధర్)
* ప్రియాంక త్రివేది (శాంతి)
* ధామిని
* సాధు కోకిల
* గిరిబాబు
* ఎల్. బి. శ్రీరామ్
* సూర్య
* అనంత్
* చిట్టిబాబు
* గుండు హనుమంతరావు
* ఐరన్ లెగ్ శాస్త్రి
* తిరుపతి ప్రకాష్
* శివపార్వతి
* రాగిణి
* అల్ఫోన్సా (పాటలో ప్రత్యేక ప్రదర్శన)

## బాక్సాఫీస్
ఉమ్మడి ఆంధ్రప్రదేశ్ లో 100 రోజులు పూర్తిచేసుకున్న ఈ సినిమా  6 కోట్ల వాటాను వసూలు చేసింది. కర్ణాటక లో విడుదలై బెంగుళూరు లో 75 రోజుల పాటు నడిచింది. బాక్సాఫీస్ వద్ద "మినిమం గ్యారంటీ" సినిమాగా నిలిచిందని నిర్మాత నల్లమలుపు బుజ్జీ పేర్కొన్నాడు.

## పాటలు
ఈ సినిమాకు గురుకిరణ్ 5 పాటలను స్వరపరచాడు.

* "పెళ్ళాడుతా రావే" (రచన: గురుకిరణ్, గానం: ఎస్.పి. బాలసుబ్రహ్మణ్యం)
* "ఏమిటో ఎక్కడో" (రచన: గురుకిరణ్, గానం: సుఖ్వీందర్ సింగ్, సౌమ్య)
* "అంటారు అంతా నన్నూ" (రచన: చంద్రబోస్, గానం: గురుకిరణ్)
* "రా మోహం ద్వేషం" (రచన: చంద్రబోస్, పోతుల రవికుమార్, గానం: ఎస్.పి. బాలసుబ్రహ్మణ్యం)
* "రెడీ 1234" (రచన: చిర్రావూరి విజయకుమర్, గానం: ఉదిత్ నారాయణ్)

## మూలాలు

## బయటి లింకులు
* 

వర్గం:గిరిబాబు నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:2001 తెలుగు సినిమాలు
వర్గం:పరుచూరి బ్రదర్స్ సినిమాలు
జి.రంజిత్ రెడ్డి

**గడ్డం రంజిత్‌రెడ్డి** తెలంగాణ రాష్ట్రానికి చెందిన వ్యాపారవేత్త, రాజకీయ నాయకుడు. ఆయన 2019లో పార్లమెంట్ ఎన్నికల్లో చేవెళ్ళ లోక్‌సభ నియోజకవర్గం నుండి ఎంపీగా గెలిచాడు.
## జననం, విద్యాభాస్యం
గడ్డం రంజిత్‌రెడ్డి 1964 సెప్టెంబరు 18లో వరంగల్‌లో గడ్డం రాజా రెడ్డి, చంద్రకళ దంపతులకు జన్మించాడు. ఆయన హైదరాబాద్ రాజేంద్ర నగర్ లోని ఆచార్య ఎన్జీ రంగా అగ్రికల్చర్‌ యూనివర్సిటీ నుంచి వెటర్నరీ సైన్స్‌ విభాగంలో పీజీ పట్టా పొందాడు.
## వృత్తి జీవితం
డా. రంజిత్‌ రెడ్డి రంగారెడ్డి జిల్లా, చేవెళ్ల లోని అంతాపూర్‌ గ్రామంలోని పౌల్ట్రీఫామ్‌కు సాంకేతిక సలహాదారుగా కెరీర్ ప్రారంభించాడు. ఆయన పౌల్ట్రీ వ్యాపారంలోకి వచ్చి ఎస్‌ఆర్‌ హ్యాచరీస్‌ సంస్థను స్థాపించాడు. రంజిత్ రెడ్డి సిద్ధిపేట జిల్లా, ములుగు మండలంలోని, లక్ష్మక్కపల్లి గ్రామంలో ఉన్న ఆర్.వి.ఎం మెడికల్ కాలేజ్ కు డైరెక్టర్ గా ఉన్నాడు.

## రాజకీయ జీవితం
డా. రంజిత్‌ రెడ్డి 2004లో టీఆర్‌ఎస్‌ పార్టీలో చేరి, మలిదశ ఉద్యమంలో చురుగ్గా పాల్గొన్నాడు. ఆయన 2019లో పార్లమెంట్ ఎన్నికల్లో చేవెళ్ళ లోక్‌సభ నియోజకవర్గం నుండి తెలంగాణ రాష్ట్ర సమితి ఎంపీ అభ్యర్థిగా పోటీ చేసి తన సమీప ప్రత్యర్థి కొండా విశ్వేశ్వర్ రెడ్డి పై 14,391 ఓట్ల మెజారిటీతో గెలిచాడు. ఆయన ప్రస్తుతం పార్లమెంట్ లో ఇన్ఫర్మేషన్‌ టెక్నాలజీ కమిటీ సభ్యుడిగా ఉన్నాడు.

## మూలాలు

వర్గం:తెలంగాణ వ్యక్తులు
వర్గం:రంగారెడ్డి జిల్లా వ్యక్తులు
వర్గం:1964 జననాలు
విజయ్ రాజా

**విజయ్‌ రాజా** తెలుగు సినిమా నటుడు. ఆయన తెలుగు సినిమా నటుడు శివాజీ రాజా కుమారుడు.
## జననం, విద్యాభాస్యం
విజయ్ రాజా తెలంగాణ రాష్ట్రం, హైదరాబాద్ లో శివాజీ రాజా , అరుణ దంపతులకు జన్మించాడు. ఆయన ఇంజనీరింగ్ పూర్తి చేశాడు.

## సినీ జీవితం
విజయ్ రాజా తన తండ్రి అడుగుజాడల్లో సినీరంగంలోకి వచ్చాడు. ఆయన 2019లో విడుదలైన ఏదైనా జరగొచ్చు సినిమా ద్వారా హీరోగా సినీరంగంలోకి అడుగు పెట్టాడు.

;నటించిన సినిమాలు

## మూలాలు

వర్గం:తెలుగు సినిమా నటులు
యశపాల్ శర్మ

**యశపాల్‌ శర్మ** భారతదేశానికి చెందిన మాజీ క్రికెట్ ఆటగాడు. ఆయన 1983 ప్రపంచకప్‌లో భారత జట్టు సభ్యుడిగా ఉన్నాడు. ఆయన భారత జట్టు జాతీయ  సెలెక్ట‌ర్‌గా ఉన్నాడు.

;యశ్‌పాల్‌ శర్మ కెరీర్‌లోని ముఖ్య విషయాలు 
*1954 ఆగస్టు 11న పంజాబ్‌లోని లుధియానాలో జననం
*1978 అక్టోబర్‌ 13న పాకిస్తాన్‌తో వన్డే ద్వారా అరంగేట్రం, 1979లో డిసెంబర్‌ 2న ఇంగ్లండ్‌తో మ్యాచ్‌ ద్వారా టెస్టు క్రికెట్‌లో అరంగేట్రం
*​1970,80ల కాలంలో భారత మిడిలార్డర్‌ క్రికెట్‌లో ముఖ్యపాత్ర
*1980-81లో అడిలైడ్‌ వేదికగా ఆసీస్‌తో జరిగిన రెండో టెస్టులో 47, 147 పరుగులతో రాణింపు
*యశ్‌పాల్‌ శర్మ ఒక టెస్టు మ్యాచ్‌లో రోజు మొత్తం ఆడి గుండప్ప విశ్వనాథ్‌తో కలిసి 316 పరుగుల రికార్డు భాగస్వామ్యం నమోదు.
*1985లోనే విండీస్‌ బౌలర్ మాల్కమ్‌ మార్షల్‌ వేసిన బంతి యశ్‌పాల్‌ శర్మ తలకు బలంగా తగలడంతో అర్థంతరంగా క్రికెట్ కు గుడ్ బై
## మరణం
య‌శ్‌పాల్ శ‌ర్మ 13 జులై 2021న గుండెపోటుతో మరణించాడు.

## మూలాలు

వర్గం:భారతీయ క్రికెట్ క్రీడాకారులు
వర్గం:1954 జననాలు
జి. దేవీప్రసాద్ రావు

**గుండవరపు దేవీప్రసాద్ రావు** రాష్ట్రానికి చెందిన రాజకీయ నాయకుడు, మాజీ ఉద్యోగ సంఘాల నేత.ఆయన తెలంగాణ బెవరేజెస్ కార్పొరేషన్ మాజీ ఛైర్మన్‌గా, తెలంగాణ నాన్ గెజిటెడ్ ఆఫీసర్స్ సెంట్రల్ అసోసియేషన్ (టీఎన్‌జీఓస్) అధ్యక్ష్యుడిగా పనిచేశాడు.

## జననం, విద్యాభాస్యం
దేవీప్రసాద్ రావు 1958 ఏప్రిల్ 5లో తెలంగాణ రాష్ట్రం, సిద్ధిపేట జిల్లా, చిన్న కోడూరు మండలం, అల్లీపూర్ గ్రామంలో రాధాకిషన్ రావు, విజయలక్ష్మి దంపతులకు జన్మించాడు.ఆయన పదవ తరగతి వరకు సిద్దిపేట లోని ప్రభుత్వ ఉన్నత పాఠశాలలో, పెద్దపల్లి లోని ప్రభుత్వ ఐటిఐ కళాశాలలో ఐటిఐ పూర్తి చేశాడు.
## ఉద్యోగ జీవితం
దేవీప్రసాద్ రావు 1979లో నీటిపారుదల శాఖలో టెక్నికల్ అసిస్టెంట్‌గా ఉద్యోగ జీవితం ప్రారంభించాడు. ఆయన 1979లో మెదక్ జిల్లా టిఎన్జీవో కార్యవర్గ సభ్యుడిగా ఎన్నికై, 1981లో మెదక్ తాలూకా సెక్రటరీగా, 1983లో మెదక్ తాలూకా అధ్యక్షుడిగా ఎన్నికయ్యాడు. ఆయన 1998 వరకు జిల్లా కార్యదర్శిగా బాధ్యతలను చేపట్టి, 1998 నుంచి 2008 వరకు మూడు పర్యాయాలు మెదక్ జిల్లా టీఎన్జీవో అధ్యక్షుడిగా పనిచేశాడు. దేవీప్రసాద్ రావు 2008లో టీఎన్జీవో కేంద్ర సంఘం రాష్ట్ర ప్రధాన కార్యదర్శిగా ఎన్నికై 2012 వరకు ఈ బాధ్యతలను నిర్వహించాడు. ఆయన 2012 జూలై టి.ఎన్.జి.ఓ కేంద్ర సంఘం అధ్యక్షుడిగా ఏకగ్రీవంగా ఎన్నికయ్యాడు. ఆయన తిరిగి 2014 మేలో రెండోసారి కూడా ఏకగ్రీవంగా ఎన్నికయ్యాడు. తెలంగాణ రాష్ట్రం ఏర్పాడ్డాక దేవి ప్రసాద్ రావు 2015లో తెలంగాణ శాసనమండలికి జరిగిన ఎమ్మెల్సీ ఎన్నికలలో పోటీ చేసేందుకు మెదక్ ఇరిగేషన్ శాఖలో అసిస్టెంట్ టెక్నికల్ ఆఫీసర్ ఉద్యోగానికి స్వచ్ఛంద పదవీ విరమణ చేశాడు.

## రాజకీయ జీవితం
జి. దేవీప్రసాద్ రావు హైదరాబాద్-రంగారెడ్డి-మహబూబ్‌నగర్ పట్టభద్రుల నియోజకవర్గం నుండి తెలంగాణ రాష్ట్ర సమితి అభ్యర్థిగా పోటీ చేసి ఓటమి పాలయ్యాడు. దేవీప్రసాద్ రావును 2017 జూన్లో తెలంగాణ రాష్ట్ర బేవరేజెస్‌ కార్పొరేషన్‌ ఛైర్మన్‌గా ప్రభుత్వం నియమించింది. ఆయన 2017 జూన్ 16న ఛైర్మన్‌గా పదవి బాధ్యతలు స్వీకరించాడు.

## మూలాలు

వర్గం:మెదక్ జిల్లా వ్యక్తులు
వర్గం:తెలంగాణ ఉద్యమకారులు
వర్గం:1958 జననాలు